વેરાવળ (શાપર)

વેરાવળ (શાપર) એ ભારત દેશના પશ્ચિમ ભાગમાં આવેલા  ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કોટડા-સાંગાણી તાલુકાનું એક  ગામ છે. આ ગામ રાજકોટ-પોરબંદર નેશનલ હાઈવે ૮બી ઉપર આવેલું છે. આ ગામમાં માધ્યમિક શાળા, પ્રાથમિક શાળા, આંગણવાડી, દવાખાનુ, મેડીકલ અને પંચાયતઘર જેવી સવલતો પ્રાપ્ય છે. આ ગામ ખાસતો ત્યાં આવેલ જી.આઈ.ડી.સી. ને લીધે પ્રખ્યાત છે. જેથી આ ગામમાં ભારત નાં તમામ ખુણેથી લોકો રોજગારી મેળવવા માટે અહીં આવે છે. જેમાં વધુ તો ઉત્તર પ્રદેશ, બિહાર, રાજસ્થાન, મધ્ય પ્રદેશ અને પશ્ચિમ બંગાળ જેવા રાજ્યોમાંથી આવે છે. આ જી.આઈ.ડી.સી. માં આવેલા ઉધોગોમાં તમામ પ્રકારની વસ્તુઓનું ઉત્પાદન કરવામાં આવે છે.

ગામના લોકોનો મુખ્ય વ્યવસાય ઉધોગ તેમજ ખેતી, પશુપાલન છે, ઘઉં, ડાંગર, બાજરો, કપાસ, જીરૂ, મગફળી અને શાકભાજી આ ગામનાં ખેત-ઉત્પાદનો છે.

બાહ્ય કડીઓ
 શાપર-વેરાવળ જી.આઈ.ડી.સી.ની અધિકૃત વેબસાઈટ

શ્રેણી:કોટડા-સાંગાણી તાલુકો
શ્રેણી:ગુજરાતનાં ઉધોગો